Þá er þessi mikli tilhlökkunardagur runninn upp . Klúbburinn Geysir hefur náð 20 ára aldri og aldrei verið hressari né bjartara yfir starfseminni . Það má þakka þeim mörgu félögum sem unnið hafa að stofnun hans og vilhaldið þeim krafti sem nauðsynlegur er í þeirri byltingarlegu nálgun sem hugmyndafræði hans byggist á . Eins og komið hefur fram mun klúbburinn bjóða til dálítillar hátiðar með tónlist , ræðuhöldum og gamanmálum á Hard Rock Cafe . Dagskrá hefst kl. 16.00 og mun standa fram til kl. 20.00 . Félagar eru hvattir til að mæta og taka með sér vini og vandamenn . Fögnum þessum merku tímamótum saman og syngjum afmælissönginn í allan dag . Til hamingju með daginn . Klúbbnum Geysi færður blómvöndur í morgun frá Helga og Tótu Helgu í tilefni dagsins